F’konferenza tal-aħbarijiet, il-Minsitru tal-Affarijiet Barranin George Vella qal li d-d-diplomatici Maltin fil-Libja, kellhom diffikultà biex jaħdmu u pressjoni mill-gvern fi Tripli. Żied li kienu qed jiġu ssikati biex jirrikonoxxu il-Kunsill Ġenerali Nazzjonali (GNC). Spjega li Malta bħal pajjiżi oħra tal-Unjoni Ewropea u n-Nazzjonijiet Maqgħuda, tirrikonoxxi l-gvern ta’ Tobruk bħala gvern leġittimu. Il-Minsitru Vella qal li l-morsa bdiet tissika speċjalment wara d-decizzjoni tal-Qorti Kostituzzjonali fis-6 ta’ Novembru u l-Parlament ta’ Tripli beda jinsisti li Malta tirrikonoxxi lill-gvern ta’ Tripli. Għaldaqsant il-Maltin kienu mxekla mill-ħidma tagħhom. Qal li huma bdew jirċievu għad ta’ telefonati u messaġġi. Id-diplomatici Maltin ġew rilokati temporanjent f’Malta bħal ma’ ambaxxati oħra qed jaħdmu minn Tuneż. Il-Ministru Vella qal li l-ambaxxata ta’ Malta madankollu mhux magħluqa għal kollox iżda x-xogħol uffiċċjali waqaf. Spjega li din ma kienetx deċiżjoni faċli, iżda l-ewwel ra s-sigurtà u s-saħħa tal-Maltin hemm hekk. L-uniċi żewġ ambaxxati Ewropej miftuħub fi Tripli huma dik tal-Italja u l-Ungerija. Dr Vella qal li reġa fetaħ iċ-ċentru ta’ kriżi u li l-parir tal-gvern dwar l-ivjaġġar lejn il-Libja ma nbidilx. Il-gvern Maltin mhux tal-parir li wieħed imur il-Libja jew jekk ikollu bżonn imur għandu joqgħod attent. Żied li l-biża’ li l-Istat Iżlamiku jidħol fi Tripli issa saret realtà u diġa hemm bnadar suwed jittajru.